《留隐轩》
宋代·程瑀

先生肮脏与谁同，直道何妨竟不容。欲约故人酬素志，苦求晚节隐青松。

图开胜地诗篇重，客倦僧房野兴浓。问舍求田端有日，从他百尺卧元龙。

作者简介：（1087—1152）宋饶州浮梁人，字伯寓，号愚翁。徽宗政和六年上舍试第一。钦宗即位，拜左正言，极言时弊，请黜免徐处仁、吴敏、唐恪等。高宗即位，迁给事中，疏言皆切时务。进兵部尚书。因议论宋金关系不专主和，为秦桧所忌，出知信州，旋称疾提举宫观。有《论语说》、《周礼仪》、《饱山集》等。